На основу члана 11. Закона о финансијској подршци породици са децом („Службени гласник РС“ бр.113/2017, 50/2018, 46/2021 – Одлука УС, 51/2021 – Одлука УС, 53/2021 – Одлука УС, 66/2021,130/2021, 43/2023 - УС, 62/2023 и 11/2024 - одлукаУС), члана 32. Закона о локалној самоуправи („Службени гласник РС“ бр. 129/2007, 83/2014 – др. закон, 101/2019 – др. закон, 47/2018 и 111/2021 – др.закон), члана 40. Став 1 тачка 40. Статута општине Косјерић (Службени лист општине Косјерић бр. 3/19), Скупштина општине Косјерић на седници од \_\_.\_\_.2024. године доноси,

**О Д Л У К У**

**О УТВРЂИВАЊУ ПРАВА НА ФИНАНСИЈСКУ ПОДРШКУ**

**ПОРОДИЦИ УЧЕНИКА ПРВОГ РАЗРЕДА ОСНОВНЕ ШКОЛЕ**

**Члан 1.**

Овом одлуком се утврђује право на финансијску подршкупородицама ученика првог разреда Основних школа чији је оснивач Република Србија и општина Косјерић, а које имају пребивалиште на територији општине Косјерић.

**Члан 2.**

Средства из члана 2.ове одлуке обезбеђују се у буџету општине Косјерић у складу са финансијским могућностима.

**Члан 3.**

Финансијска подршка из члана 1. ове одлуке у 2024.ој години реаализује се исплатом новчаног износа од 6.000,00 динарапородицама ученика првог разреда Основних школа на подручју општине Косјерић.

**Члан 4.**

Обавезују се основне школе на територији општине Косјерић да почетком сваке школске године доставе податке о ученицима првог разреда који имају пребивалиште на територији општине Косјерић тј. да Одељењу за привреду, ЛЕР, буџет и финансије доставе попуњени образац за достављање података о броју ученика који полазе у први разред.

**Члан 5.**

Ова одлука ступа на снагу даном доношења.

РЕПУБЛИКА СРБИЈА

ОПШТИНА КОСЈЕРИЋ СКУПШТИНА ОПШТИНЕ

Број: 400-79/2024

ПРЕДСЕДНИК СКУПШТИНЕ

Татјана Коковић

СЕКРЕТАР СКУПШТИНЕ

Јовиша Лазаревић

Образложење

На основу члана 11. Закона о финансијској подршци породици са децом („Службени гласник РС“ бр.113/2017, 50/2018, 46/2021 – Одлука УС, 51/2021 – Одлука УС, 53/2021 – Одлука УС, 66/2021,130/2021, 43/2023 - УС, 62/2023 и 11/2024 - одлукаУС), члана 32. Закона о локалној самоуправи („Службени гласник РС“ бр. 129/2007, 83/2014 – др. закон, 101/2019 – др. закон, 47/2018 и 111/2021 – др.закон) предвиђено је да локална самоуправа –општина, поред наведених права која се односе на финансијску подршку породици са децом, може утврдити и друга права осим наведених.

Према могућностима буџета општине Косјерић у 2024.ој години, утврђује се право на финансијску подршку породицама ученика првог разреда основне школе чије пребивалиште је на подручју општине Косјерић у износу од 6.000,00 динара.

Исплата ће се вршити из буџета на основу утврђене евиденције од стране овлашћених лица основних школа на подручју општине Косјерић.